Wamba (rex Visigothorum)

WambaEtiam Bamba et Wambanus dictus. Caesar Barronius Soranus, Annales Ecclesiastici, tomus 8 (Venetiis: 1739), p. 630. (mortuus  anno 688) fuit rex Visigothorum Hispaniae ab anno 672 ad annum 680. Rex die 21 Septembris creatus est, eodem nempe die, quo mortuus est Reccesvinthus. Vicus ille, ubi Reccesvinthus mortuus est et Wamba est rex creatus, hodie Wamba appellatur. Wamba senex regere noluit, sed maiores eum coegerunt. Die 20 Octobris Toleti diadema ei impositum est.

Regnum
Wambae regnum fuit turbulentissimum: continenter Ariani contra Catholicos, Hispanoromani contra Visigothos, nonnullique maiores contra regem pugnabant. Etiam Vascones rebellaverunt, et anno 672 Mauri trans fretum Gaditanum navigaverunt Hispaniam vastaturi. Copiae Visigothorum Mauros repulerunt.

Comes Septimaniae Paulus contra Wambam rebellavit anno 673. Legatus Wambae, comes Ildericus, cum copiis in Septimaniam intravit, sed tunc Ildericus Paulo iunxit. Ilderico rege coronato, Wamba cum copiis e Cantabria in Hispaniam Tarraconensem progressus est, ubi rebellionem superavit. Paulus Toletanus historiam de Wamba scripsit, optimam narrationem quam de bello Visigothico habemusHistoria Wambae regis Pauli Toletani.

Wamba tandem legem de exercitu promulgavit. Haec lex iussit maioribus et episcopis (sub poena capitali) regem cum copiis iuvare, et de gardingis regulavit. Etiam Wamba convocavit nonum Concilium Toletanum.

Episcopus Toletanus cum Ervigio insidias Wambae struxerunt. Anno 680, Wamba venenatus est; tunc coniurati Wambam totonderunt et habitu monachali vestiverunt, ne regeret.

De familia
Wamba rex fuit filius Tulgae, nepos Chintilae, et per sororem eius, avunculus regis Egicae.

 Notae 

 Nexus externi 

 Nummus de Wamba 
  s.v. "Bamba".

Categoria:Reges Visigothorum
Categoria:Mortui 688
Categoria:Nati saeculo 7